laion/Wikipedia-Exotic huggingface dataset:
מלי מילר

מרלין (מלי) מזין-מילר היא ספורטאית פאראלימפית לשעבר, חברת נבחרת ישראל בכדורסל כיסאות גלגלים. השתתפה לראשונה במשחקים הפאראלימפיים תל אביב (1968) וזכתה עם נבחרת הכדורסל במדליית זהב. בנוסף התחרתה בשני משחים וזכתה בשתי מדליות אישיות: כסף במשחה 25X3 מטר בסגנון מעורב (1:31.1 דקות) וארד במשחה 50 מטר גב (55 שניות). כחברה בנבחרת הנשים בכדורסל זכתה במדליות כסף במשחקים הפאראלימפיים ארנהם (1980) ובמשחקים הפאראלימפיים ניו יורק וסטוק מנדוויל (1984). היא השתתפה גם במשחקי 1988 בהם הנבחרת לא העפילה לשלבי הגמר. עם התפתחות ענף טניס כיסאות גלגלים בישראל הייתה שחקנית בולטת בתחום. במשחקים הפאראלימפיים ברצלונה (1992) התחרתה בטורניר הזוגות (עם תקווה אהרוני) והן סיימו בשלב המוקדם, ברבע הגמר. מדיה וקבצים בנושא מלי מילר בוויקישיתוף פירוט השתתפותה בתחרויות המשחקים הפאראלימפיים באתר הרשמי של IPC (באנגלית) המשך פירוט השתתפותה בתחרויות המשחקים הפאראלימפיים באתר הרשמי של IPC (באנגלית) המשך פירוט השתתפותה בתחרויות המשחקים הפאראלימפיים באתר הרשמי של IPC (באנגלית)
עונת 1895/1896 בפוטבול ליג

עונת 1895/1896 הייתה העונה השמינית של הפוטבול ליג שהיא הייתה הליגה האנגלית הבכירה בכדורגל. העונה החלה ב-2 בספטמבר 1895 והסתיימה ב-29 באפריל 1896. הליגה כללה 16 קבוצות. ברי הייתה הקבוצה שעלתה מליגת משנה. עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977. אסטון וילה זכתה באליפות בפעם השנייה בתולדות המועדון. קבוצות שסיימו את העונה במקומות 15-16 היו צריכות לשחק משחקי מבחן מול הקבוצות החזקות בליגת משנה. במקרה של ניצחון, הן היו זכאיות להישאר בליגה. במקרה של הפסד, הקבוצה מליגת משנה הייתה זכאית לעמוד בבחירות לליגה. בסיום משחקי מבחן, וסט ברומיץ' אלביון נותרה בליגה, סמול היית' ירדה לליגת משנה ובמקומה נכנסה ליברפול. ג'ון קמפבל מאסטון וילה כבש 22 שערים וזכה בתואר מלך השערים לצידו סטיב בלומל מדרבי קאונטי. לג'ון קמפבל זו הייתה הזכייה השנייה ברציפות והרביעית בקריירה. נתונים מפורטים מאתר rsssf
אלאמו

האם התכוונתם ל... Alamo: מיסיון אלמו בסן אנטוניו – המכונה גם מבצר אלמו, מבנה בסן אנטוניו, טקסס, ששימש בעבר כמבצר צבאי של מקסיקו, והיום משמש כמוזיאון. קרב אלמו – קרב בין מקסיקו והמורדים הטקסנים, שהתרחש במבצר אלמו האלמו (סרט, 1960) – סרט קולנוע אודות קרב אלמו, ג'ון ויין ביים ומככב אלאמו (סרט, 2004) – סרט קולנוע אודות קרב אלאמו, בוים בידי ג'ון לי הנקוק כיכר אלאמו – שכונת מגורים ופארק בסן פרנסיסקו, קליפורניה תעלת אלאמו – תעלת השקיה באורך 23 קילומטרים שקישרה בין נהר הקולורדו למקורו של נחל אלאמו. קרויה גם תעלת אימפריאל וימפל R-27 – טיל אוויר-אוויר תוצרת ברית המועצות, קרוי בקוד דיווח נאט"ו "AA-10 אלאמו" אלמו (Elmo)
City Lights

City Lights (בעברית: אורות העיר) הוא השיר שייצג את בלגיה באירוויזיון 2017. השיר בוצע על ידי בלאנש. השיר שנבחר בבחירה פנימית של רשות השידור הבלגית נכתב והולחן על ידי פייר דומולין ובעזרת דלוו עצמה. מידע על היצירה "City Lights" באתר מיוזיק בריינז סרטון השיר "City Lights" באתר יוטיוב מידע על השיר "City Lights" באתר iTunes מידע על הרצועה "City Lights" באתר ספוטיפיי לורן וינדל, Who is Belgium’s Eurovision Song Contest 2017 entry? Blanche to perform City Lights – all you need to know, עיתון הסאן, 14 במרץ 2017 The City Lights are shining bright for Belgium's Blanche, אתר האירוויזיון, 9 במרץ 2017
קרן תשתיות ישראל

קרן תשתיות ישראל (Israel Infrastructure Fund – IIF) היא קרן השקעות בתשתיות אשר נוסדה בשנת 2007 על ידי קבוצת הראל חברה לביטוח ועורך הדין יהודה רוה. הקרן נמצאת בבעלות משותפת של הראל חברה לביטוח, יהודה רוה, באמצעות חברת STG שבשליטתו, וירון קסטנבאום. הקרן מתמחה בהשקעה בתשתיות בעיקר בישראל, בתחומי מים, אנרגיה, לוגיסטיקה, כבישים ותחבורה. השקעותיה, בהיקף של כשלושה מיליארד דולר, מבוצעות באמצעות שלוש קרנות והשקעות שיתוף. במסגרת השקעות קרן תשתיות ישראל (תש"י) בתחום התשתיות התחבורתיות, רכשה תש"י בשנת 2012, 75 אחוז מהבעלות בחברת דרך ארץ, המקימה, המתחזקת והמפעילה של כביש האגרה, כביש 6, מהחברות אפריקה ישראל, שיכון ובינוי ו-Canadian Highways. נתיבי היובל - תש"י היא גם בעלים (75%) של חברת נתיבי היובל, המתפעלת ומתחזקת את כביש 431, מאיילון דרום למודיעין-מכבים-רעות. בתחום התחבורה, קרן תש"י השקיעה 50 אחוז מהבעלות בסיטיפס, החברה שהפעילה את הרכבת הקלה בירושלים עד להעברת הזיכיון לחברת כפיר ב-16 באפריל 2021, וכן בחברת סוויספורט, המספקת שירותי מטען בנמל התעופה בן-גוריון. קרן תש"י היא הבעלים של חברת Via Maris, המתמחה בהתפלת מי ים ומתפעלת את מתקן התפלה פלמחים, המתפיל כ-100 מיליון מטרים מעוקבים של מי ים מדי שנה. הקרן משקיעה בחברת TowerVision, בעלת כ-10,000 מגדלים סלולריים לתשתיות הטלקום האלחוטי בהודו. בין החזקותיה והשקעותיה של תש"י בתחום האנרגיה, ניתן למצוא את תחנת הכוח דליה (20 אחוז), הממוקמת בסמוך לכפר מנחם, ומייצרת כ-900 מגוואט באמצעות גז טבעי, תוך עשיית שימוש באנרגיה נקייה. בנוסף, תש"י רכשה שותפות בשדה הגז תמר. תש"י היא מבעליה של חברת Ella Power Energies, המפעילה תחנות כוח. תש"י השקיעה בחברת EMG, הרוכשת גז טבעי ממצרים ומוכרת אותו למדינות החוף המזרחי של הים התיכון תוך שימוש בקו צינור אל עריש-אשקלון. בבעלות הקרן מחצית מחברת Win Energy, המתמחה בהקמה ובתפעול של תחנות כוח המבוססות על אנרגיית רוח באירופה. בדצמבר 2018 נכנסה תש"י למיזם Unlimited לפריסת רשת סיבים אופטיים, והחזיקה ב-35% מהמניות, לצד סלקום (35%) וחברת החשמל (30%). בספטמבר 2020 הוסכם על הצטרפות חברת HOT למיזם, כך שחלקה של תש"י ירד ל-23.33%. אתר האינטרנט הרשמי של קרן תשתיות ישראל (באנגלית) מיכאל רוכוורגר, תש"י מגייסת קרן חדשה בהיקף של 800 מיליון שקל, באתר TheMarker‏, 8 בפברואר 2016 שלומית צור, ‏עו"ד יהודה רוה יעמוד בראש קרן למימון פרויקטים לבנייה, באתר גלובס, 25 במאי 2013 רון שטיין, ‏קרן תש"י מוכרת 10% מזכיינית הרכבת הקלה בי-ם ב-70 מ' ש', באתר גלובס, 8 במרץ 2016 אבי בר-אלי ומיכאל רוכוורגר, קרן תשתיות ישראל גייסה חצי מיליארד שקל לקרן המשך, באתר TheMarker‏, 14 באוגוסט 2011 הראל ויהודה רוה מקימים קרן להשקעה בתשתיות, באתר ynet, 20 בנובמבר 2005 עמירם ברקת, ‏קרן תשתיות ישראל רוכשת את חלקה של שיכון ובינוי בכביש 6, באתר גלובס, 23 בדצמבר 2012 עמירם ברקת, ‏אלסטום מכרה חלקה ברכבת הקלה בי-ם לתש"י ולהראל, באתר גלובס, 30 ביוני 2013 רון שטיין והדי כהן, ‏הראל וקרן תש"י חתמו על הסכם לרכישת עד 4% מ"תמר" מידי נובל, באתר גלובס, 4 ביולי 2016 גד פרץ, צניחה של 97% ברווח הנקי של סלקום ברבעון; מכניסה את קרן תש"י לשותפות במיזם הסיבים האופטיים, באתר גלובס, ‏22 בנובמבר 2018 עומר כביר וליאור גוטמן, סלקום רוכשת את מיזם הסיבים IBC בשותפות עם תש"י, באתר ynet, 13 במרץ 2019
מיכאל זלטנרייך

מיכאל זלטנרייך (נולד ב-5 ביוני 1988) הוא מלחין ומעבד מוזיקלי ישראלי. יצירותיו ועיבודיו בוצעו על ידי התזמורת הפילהרמונית של טוקיו, התזמורת הפילהרמונית הישראלית, האופרה הישראלית החדשה, תזמורת ג'וליארד, אנסמבל וטליאה אחרים. יצירותיו האחרונות כוללות את "ארכיטיפ" לתזמורת סימפונית אשר בוצעה על ידי התזמורת הפילהרמונית של טוקיו, "אלאג'י" שבוצעה על ידי הפסנתרן רוברט פלייץ ותזמורת ג'וליארד, ויצירתו "שניים" אשר נכתבה עבור פסטיבל מסיאן בצרפת. זלטנרייך הוא זוכה פרס אקו"ם, פרס ראש הממשלה לקומפוזיטורים, פרס אסקאפ, פרס טורו טאקמיצו, פרס פאלמר-דיקסון, פרס ארתור פרידמן, ופרס מרטירנו, בין פרסים נוספים. בין היתר שהה זלטנרייך בקהילת האמנים היוקרתית "יאדו" שלאורך השנים אירחה מוזיקאים חשובים כגון אהרן קופלנד, ליאונרד ברנשטיין, ומייקל טילסון תומאס. בנוסף שהה זלטנרייך במרכז אטלנטיק לאומנויות שבפלורידה כ"אמן שותף" עבור המלחין גאורג פרידריך האס. זלטנרייך בוגר תלמה ילין (בית ספר), למד ללימודי התואר הראשון בהלחנה באוניברסיטת תל אביב תחת הדרכתו של המלחין הישראלי גיל שוחט. את לימודי התואר השני השלים בבית הספר ג'וליארד תחת הדרכתו של המלחין הגרמני מתיאס פינצ'ר. אביו הוא ההיסטוריון פרופ' יאיר זלטנרייך. מדיה וקבצים בנושא מיכאל זלטנרייך בוויקישיתוף אתר האינטרנט הרשמי של מיכאל זלטנרייך מיכאל זלטנרייך, סרטונים בערוץ היוטיוב הזוכים בפרס אקו"ם לספרות ולמוזיקה קונצרטית, באתר ynet, 28 במרץ 2017 אמיר מנדל, הרפתקאה מוזיקלית בין יצירותיהם של המלחינים זוכי פרס ראש הממשלה, באתר הארץ, 9 באוקטובר 2016 תוצאות פרס טאקמיצו 2016 (באנגלית) פרופיל מלחין באתר ASCAP (באנגלית)
Toolchain

בתוכנה, toolchain הוא סט של כלי תכנות המשמשים לביצוע משימות פיתוח תוכנה מורכבות או ליצור מוצר, אשר הוא בדרך כלל עוד תוכנית מחשב, או ערכה של תוכניות קשורות. באופן כללי, הכלים היוצרים toolchain מופעלים אחד אחרי השני ברצף כך שהפלט או תוצאת הסביבה של כל כלי הופך להיות הקלט או סביבת ההתחלה לבא בתור, אך המונח משמש גם כאשר מדובר בערכה של כלים קשורים אשר לא בהכרח מופעלים אחד אחרי השני ברצף. toolchain פשוט עשוי להיות מורכב ממהדר ומקשר (ההופכים את קוד המקור לקובץ הרצה), ספריות (המספקות ממשקים למערכת ההפעלה), ומנפה שגיאות (המשמש לבדוק ולנפות שגיאות בתוכניות שנוצרו). מוצר תוכנה מורכב, כגון משחק וידאו, צריך כלים להכנת אפקטים קוליים, מוזיקה, מרקמים, מודלים תלת-ממדיים ואנימציות, יחד עם כלים נוספים לשילוב משאבים אלה במוצר המוגמר. "Toolchain Overview". nongnu.org. 2012-01-03. נבדק ב-2013-10-21. "Toolchains". elinux.org. 2013-09-08. נבדק ב-2013-10-21. "Tool Chains in Agile ALM Environments: A Short Introduction". Lecture Notes in Computer Science: 371–380. 2015-10-29. doi:10.1007/978-3-319-26138-6_40. נבדק ב-2015-11-10. ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
פיקוד הלוחמה המיוחדת של צי ארצות הברית

פיקוד הלוחמה המיוחדת של צי ארצות הברית (באנגלית: United States Naval Special Warfare Command) הוא פיקוד בצי ארצות הברית הכפוף לפיקוד המבצעים המיוחדים של ארצות הברית. תפקידו להכשיר, לאמן, לצייד, להעמיד בכוננות ולשלוח כוחות מיוחדים של הצי למבצעים מיוחדים של הפיקודים הקרבים המאוחדים ברחבי העולם. הפיקוד כולל שמונה צוותי אריות הים, צוות כלי שיט תת-ימיים זעירים להעברת כוחות ושלושה צוותי מפעילי סירות. בפיקוד משרתים כ-9,200 אנשים, מהם כ-2,700 לוחמים בשירות סדיר, 700 מפעילי סירות, 700 אנשי כוחות המילואים, 4,000 תומכי לחימה וכ-1,100 אזרחים. כוח 1 - בסיסו בקורונדו שבקליפורניה, כולל את צוותי אריות הים 1, 3, 5 ו-7, יחידת תמיכה לוגיסטית, יחידת לוחמה מיוחדת בגואם ויחידת לוחמה מיוחדת בבחריין כוח 2 - בסיסו בליטל קריק (אנ') שבוירג'יניה, כולל את צוותי אריות הים 2, 4, 8 ו-10, יחידת תמיכה לוגיסטית, יחידת שלוחה דרומית, ושתי יחידות לוחמה מיוחדת בשטוטגרט שבגרמניה כוח 3 - בסיסו בקורונדו שבקליפורניה, כולל את צוות כלי השיט התת-ימיים שממוקם בפרל הארבור, יחידת תמיכה לוגיסטית, ושלוחה של צוות כלי השיט התת-ימיים בליטל קריק כוח 4 - בסיסו בליטל קריק שבווירג'יניה, כולל את צוות מפעילי הסירות 12 בקורונדו, את צוות מפעילי הסירות 20 בליטל קריק, את צוות מפעילי הסירות 22 בסטניס שבמסצ'וסטס, ואת בית הספר לכלי שיט קטנים בסטניס. כוח 10 - בסיסו בליטל קריק שבווירג'יניה, כולל את המרכז לתמיכה במשימות, יחידת תמיכה בפעילויות בקורונדו ויחידת תמיכה בפעילויות בליטל קריק כוח 11 - בסיסו בקורונדו שבקליפורניה, כולל את צוות אריות הים 17 בקורונדו ואת צוות אריות הים 18 בליטל קריק. כוח הפיתוח (DEVGRU) - ידוע גם כצוות 6 של אריות הים, ממוקם בדאם נק, שבוירג'יניה ביץ'. מרכז הלוחמה המיוחדת של הצי - כולל מפקדה לאימונים בסיסיים בקורונדו ומפקדה לאימונים מתקדמים באימפריאל ביץ' שבקליפורניה. מדיה וקבצים בנושא פיקוד הלוחמה המיוחדת של צי ארצות הברית בוויקישיתוף אתר האינטרנט הרשמי של פיקוד הלוחמה המיוחדת של צי ארצות הברית (באנגלית) אתר הפיקוד
עונת 1896/1897 בפוטבול ליג

עונת 1896/1897 הייתה העונה התשיעית של הפוטבול ליג שהיא הייתה הליגה האנגלית הבכירה בכדורגל. העונה החלה ב-1 בספטמבר 1896 והסתיימה ב-26 באפריל 1897. הליגה כללה 16 קבוצות. ליברפול הייתה הקבוצה שעלתה מליגת משנה. עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977. אסטון וילה זכתה באליפות בפעם השלישית בתולדות המועדון. היא זכתה גם בגביע האנגלי. קבוצות שסיימו את העונה במקומות 15-16 היו צריכות לשחק משחקי מבחן מול הקבוצות החזקות בליגת משנה. במקרה של ניצחון, הן היו זכאיות להישאר בליגה. במקרה של הפסד, הקבוצה מליגת משנה הייתה זכאית לעמוד בבחירות לליגה. בסיום משחקי מבחן, סנדרלנד נותרה בליגה, ברנלי ירדה לליגת משנה ובמקומה נכנסה נוטס קאונטי. סטיב בלומל מדרבי קאונטי כבש 22 שערים וזכה בתואר מלך השערים, זו הייתה הזכייה השנייה ברציפות. נתונים מפורטים מאתר rsssf
נאשמרקט

הנאשמרקט (בגרמנית: Naschmarkt) הוא השוק העירוני הגדול והתיירותי ביותר בווינה. הוא ממוקם ברובע השישי של העיר, ברחוב וינציילה (Wienzeile), לאורך גדר נהר וין, ומשתרע על אורך של כ-1.5 קילומטרים. השוק פעיל עוד מהמאה ה-16, אז שימש בעיקר למכירת חלב, שהוחזק בבקבוקים שהוכנו מעצי מילה (בגרמנית: Aschen, אשן) ובעקבות זאת ניתן לו הכינוי אשנמרקט (Aschenmarkt), אשר על פי הדעה הרווחת התגלגל ברבות הימים לשמו הנוכחי - נאשמרקט. אף על פי כן, בתחילת דרכו כונה בשם קרטנטורמרקט (Kärntnertormarkt) על שם גשר קרטנטור (Kärntnertorbrücke) ששכן בקרבתו. משנת 1793 ואילך הפך השוק לאזור מסחר עיקרי בעיר, כאשר כל הפירות והירקות שהובאו לעיר בעגלות חויבו להימכר בשוק. כיום, ניתן למצוא בשוק פירות וירקות רבים מכל רחבי העולם, עשבי תיבול, גבינות, מאפים מיוחדים, בשרים ופירות ים. בנוסף לכך, לאורך השוק ממוקמות מסעדות קטנות המגישות אוכל וינאי מסורתי (שניצל וקייזרשמרן), לצד מסעדות המגישות אוכל מהמטבח האסייתי (סושי) והמזרח-תיכוני (קבב, חומוס). החל משנת 1977 בימי שבת מתקיים בקצה השוק שוק פשפשים של מוצרי יד שנייה. מדיה וקבצים בנושא נאשמרקט בוויקישיתוף אתר האינטרנט הרשמי של נאשמרקט (באנגלית) אתר האינטרנט הרשמי של נאשמרקט (בגרמנית) ערך זה הוא קצרמר בנושא אוסטריה. אתם מוזמנים לתרום לוויקיפדיה ולהרחיב אותו.
פיקוד המבצעים המיוחדים של חיל הנחתים

פיקוד המבצעים המיוחדים של חיל הנחתים (באנגלית: United States Marine Corps Forces Special Operations Command ובקיצור: MARSOC) הוא פיקוד בחיל הנחתים של ארצות הברית הכפוף לפיקוד המבצעים המיוחדים. משימת הפיקוד היא לאמן, לארגן, לצייד ולשלוח כוחות מיוחדים של נחתים לתמיכה בפעילויות הפיקודים הקרביים המאוחדים וסוכנויות אחרות של ארצות הברית. כוחות הפיקוד מבצעים משימות מיוחדות במדינות זרות, לוחמה לא קונבנציונלית, סיורים מיוחדים, לוחמה בטרור, ופשיטות קומנדו. בפיקוד משרתים כ-3,000 חיילים בשירות סדיר ומילואים וכ-200 אזרחים. בית הספר ללוחמה מיוחדת של חיל הנחתים חטיבת פושטי הים (Marine Raider Regiment) - מורכבת משלושה גדודים. אגד תמיכה (Marine Raider Support Group) - מורכבת משלושה גדודי תמיכה לוגיסטית, מודיעין צבאי, כלבים למשימות שונות, סיוע אש, ותקשורת. מדיה וקבצים בנושא פיקוד המבצעים המיוחדים של חיל הנחתים בוויקישיתוף אתר האינטרנט הרשמי של פיקוד המבצעים המיוחדים של חיל הנחתים (באנגלית) פיקוד המבצעים המיוחדים של חיל הנחתים, ברשת החברתית פייסבוק פיקוד המבצעים המיוחדים של חיל הנחתים, ברשת החברתית אקס (טוויטר) פיקוד המבצעים המיוחדים של חיל הנחתים, ברשת החברתית אינסטגרם אתר הפיקוד
פונטיאק אקזקיוטיב

פונטיאק אקזקיוטיב (באנגלית: Pontiac Executive) היא מכונית משפחתית גדולה בתצורות סדאן, הרדטופ וסטיישן אשר יוצרה על ידי חברת פונטיאק, מבית ג'נרל מוטורס בין השנים 1967–1970. מנועי הדגם "פונטיאק אקזקיוטיב" נלקחו מדגם "פונטיאק קטלינה" (Pontiac Catalina), דור שלישי (1965–1970). בדגם יוצרו 115,869 יחידות. 2 דלתות – הרדטופ 4 דלתות – הרדטופ 4 דלתות – סדאן 4 דלתות – סטיישן 35,491 יחידות (1967) 32,597 יחידות (1968) 25,845 יחידות (1969) 21,936 יחידות (1970) פונטיאק אקזקיוטיב פונטיאק אקזקיוטיב פונטיאק ג'נרל מוטורס פונטיאק קסטום טורפדו פונטיאק 2+2 פונטיאק פאתפיינדר פונטיאק קסטום S פונטיאק סאן-פייאר פונטיאק סולטיס פונטיאק ונטורה פונטיאק לה מאנס פונטיאק בונוויל פונטיאק טמפסט מדיה וקבצים בנושא פונטיאק אקזקיוטיב בוויקישיתוף
פוטומאיו (מחוז)

פוטומאיו (בספרדית: Putumayo) הוא אחד מ-32 המחוזות של קולומביה. המחוז נמצא בדרום-מערב קולומביה והוא גובל במחוזות קאוקה וקקטה בצפון, במחוז אמסונאס בדרום-מזרח, בפרו ובאקוודור בדרום ובמחוז נריניו במערב. המחוז קרוי על שם נהר פוטומאיו שזורם בו ומשמש כחלק מהגבול עם פרו ואקוודור. המחוז משתרע על שטח של 24,885 קמ"ר. במחוז מתגוררים כ-350,000 תושבים (הערכה ל-2017). בירת המחוז היא מוקואה והעיר הגדולה ביותר בו היא פוארטו אסיס. בסוף התקופה הפרה-קולומביאנית ישבו בשטחי המחוז שבטי ילידים שונים, בהם בני הקופאן (אנ'), הקמנצה (אנ') והסיונה (אנ'). ב-1492 חלק מהשטחים של המחוז המודרני נכבשו על ידי בני האינקה בהנהגת ואינה קאפק (אנ'). בסביבות אמצע המאה ה-16 האימפריה הספרדית כבשה את האזור והיא שלטה בו ברציפות עד המאה ה-19. לאחר קבלת העצמאות של רפובליקת קולומביה הגדולה מספרד בתחילת המאה ה-19 האזור נכלל במחוז אסואי. לאחר פיצול הרפובליקה ב-1830 האזור נכלל ברפובליקת גרנדה החדשה והשתייך לפרובינציית פופאיאן. ב-1857 הרפובליקה הפכה לפדרלית והפרובינציה נכללה במדינת קאוקה. ב-1863 הרפובליקה הפכה לארצות הברית של קולומביה והמדינות המקוריות המשיכו להתקיים. ב-1886 ארצות הברית של קולומביה הפכה לרפובליקת קולומביה הלא-פדרלית והמדינה הפכה למחוז קאוקה. ב-1905 נוצרה אינטנדסיה (יחידה דומה למחוז אך במעמד פחות יותר ותחת שליטה הדוקה יותר של השלטון המרכזי) בשטחי המחוז העתידי, אך היא בוטלה כעבור שנים ספורות. ב-1912 נוצרה קומיסריה (מעמד דומה לאינטנדנסיה)[דרושה הבהרה] בשטחי פוטומאיו. ב-1953 הקומיסריה סופחה למחוז נריניו, אך היא נוצרה מחדש ב-1957. ב-1968 שונה מעמד הקומיסריה לאינטנדנסיה. ב-1991 מעמד האינטנדסיה שודרג למחוז. כלכלת המחוז מסתמכת בעיקר על חקלאות, הכוללת בין היתר גידול תירס, תפוח אדמה, תירס, בננה, מניהוט, קנה סוכר, פופוניה ואננס, גידול מקנה והפקת נפט המתבצעת בעיקר בשטחי רשויות המקומיות של אוריטו ווייאגרסון. מדיה וקבצים בנושא פוטומאיו בוויקישיתוף אתר האינטרנט הרשמי של פוטומאיו פוטומאיו, באתר אנציקלופדיה בריטניקה (באנגלית) פוטומאיו באתר האגודה הגאוגרפית של קולומביה (בספרדית).
מילסאפ

מילסאפ (באנגלית: Millsap) הוא שם משפחה באנגלית. האם התכוונתם ל... מכללת מילסאפס – מכללה בארצות הברית אישים פול מילסאפ – כדורסלן אמריקאי, אחיו של אלייז'ה מילסאפ אלייז'ה מילסאפ – כדורסלן אמריקאי, אחיו של פול מילסאפ
חמצן-16

חמצן-16 הוא איזוטופ טבעי ויציב של היסוד חמצן, לחמצן-16 יש 8 נייטרונים ו8 פרוטונים בגרעין שלו. רוב החמצן בכדור הארץ הוא חמצן-16, בדומה לאיזוטופים ביסודות אחרים בהם יש סימטריה בין מספר הנייטרונים לפרוטונים, כמו הליום-4 ופחמן-12. הסיבה לפיה איזוטופים אלו נפוצים מאוד נעוצה בכך שחלקיק אלפא, שהוא הליום-4 ייצור איזוטופים כאלו, גם בתהליכים של כמה חלקיקי אלפא (אנ'). בשלד האלמוגים יש הבדל בין חמצן-16 לחמצן-18, כאשר טמפרטורת מי הים עולה, יש יותר חמצן-16 בשלד האלמוג. איזוטופים של חמצן חמצן-18 שכיחות של חמצן-16 http://meyda.education.gov.il/files/Mazkirut_Pedagogit/Chimya/coral.doc ערך זה הוא קצרמר בנושא כימיה ובנושא פיזיקה. אתם מוזמנים לתרום לוויקיפדיה ולהרחיב אותו.
אוליבר ברק

אוליבר ברק (באנגלית: Oliver Burke; נולד ב-7 באפריל 1997) הוא כדורגלן סקוטי המשחק במילוול מהצ'מפיונשיפ בעמדת הקיצוני הימני. ברק התחיל את הקריירה שלו בקבוצת הילדים של מובריי ריינג'רס כשהיה בן 8. אחרי שנה אחרי זה הצטרף לאקדמיה של נוטינגהאם פורסט. ב-19 בספטמבר 2014 חתם על חוזה בקבוצה הבוגרת. 5 ימים לאחר מכן ערך את הופעת הבכורה שלו בקבוצה בהפסד 1–3 לטוטנהאם הוטספר במסגרת גביע הליגה האנגלי. ב-14 בפברואר 2015 ערך את הופעת הבכורה שלו בליגה בתיקו 4-4 נגד בלקפול. ב-24 בפברואר 2015 הושאל לברדפורד סיטי מהפוטבול ליג הראשונה לחודש. באותו יום ערך את הופעת הבכורה שלו בקבוצה בהפסד 1–2 לסווינדון טאון. ב-29 ביולי 2015 ברק חתם על חוזה ל-3 שנים בנוטינגהאם. ב-29 בדצמבר 2015 הבקיע את שער הבכורה שלו בקבוצה במשחק הליגה נגד קארדיף סיטי. ב-29 בפברואר 2016 חתם על חוזה ל-4 שנים. ב-28 באוגוסט 2016 חתם ל-5 שנים בר.ב. לייפציג, העולה החדשה לבונדסליגה תמורת 13 מיליון פאונד ובכך הפך לכדורגלן הסקוטי היקר ביותר בכל הזמנים. ב-10 בספטמבר 2016 ערך את הופעת הבכורה שלו בקבוצה בתיקו 1-1 נגד בורוסיה דורטמונד, בו בישל את השער לנבי קייטה. ב-25 בספטמבר הבקיע את שער הבכורה שלו בקבוצה בתיקו 1-1 נגד פ.צ. קלן וכך הפך לכדורגלן הסקוטי הראשון שכובש בבונדסליגה מאז בריאן אוניל שכבש בנובמבר 1999 במדי וולפסבורג. ב-25 באוגוסט 2017 חתם לחמש שנים בווסט ברומיץ' אלביון תמורת 15 מיליון פאונד. יומיים לאחר מכן ערך את הופעתו הבכורה בקבוצה בתיקו 1-1 נגד סטוק סיטי. ב-14 באוגוסט כבש את שערו הראשון בקבוצה בניצחון 0–1 על לוטון טאון בגביע הליגה. ב-5 בינואר 2019 הושאל לסלטיק. שבועיים לאחר מכן ערך את הופעתו הבכורה בהרכב בניצחון 0–3 על איירדריאוניאנס בגביע הסקוטי. ב-23 בינואר הבקיע צמד שערי בכורה בניצחון 0–3 על סנט מירן. ב-30 באוגוסט 2019 הושאל לדפורטיבו אלאבס לעונה אחת. בספטמבר 2020 חתם בשפילד יונייטד בחוזה לשלוש שנים. ב-21 בינואר 2022 הושאל למילוול עד לסוף העונה. ב-30 ביוני 2022 חתם בורדר ברמן. ב-30 בינואר 2023 חזר למילוול בהשאלה. ב-1 בספטמבר 2023 הושאל לברמינגהאם סיטי. ב-29 במרץ 2016 ברק ערך את הופעת הבכורה שלו בנבחרת סקוטלנד במשחק ידידות נגד דנמרק. מדיה וקבצים בנושא אוליבר ברק בוויקישיתוף אוליבר ברק, ברשת החברתית אקס (טוויטר) אוליבר ברק, באתר Transfermarkt אוליבר ברק, באתר Soccerway אוליבר ברק, באתר BDFutbol אוליבר ברק, באתר WorldFootball.net אוליבר ברק, באתר National Football Teams אוליבר ברק, באתר FootballDatabase.eu
רנו 14

רנו 14 (Renault 14) היא מכונית משפחתית, קומפקטית, 5 דלתות, האצ'בק, מתוצרת יצרנית כלי הרכב הצרפתית רנו אשר יוצרה בין השנים 1976–1983. סך הכול יוצרו 999,063 יחידות. לרנו 14 היה מנוע ייחודי בכך שעוקת-השמן של המנוע הייתה משותפת לתמסורת [גיר]. תיקון כל שהוא בתמסורת חייב פירוק המנוע והגיר שהיוו יחידה אחת. בנוסף, המנוע היה רוחבי ונטה אחורה, לכיוון השמשה. גם המצתים היו מוצבים בצד הקרוב לשמשה - לכן הקונה קיבל כלי מיוחד לפרוק והרכבה של המצתים. רנו 14 L (בשנת 1979 גרסת רנו 14 L מוחלפת לגרסת רנו 14 R14) רנו 14 TL (בשנת 1979 גרסת רנו 14 TL מוחלפת לגרסת רנו 14 GTL) רנו 14 TS רנו 14 GTL רנו 14 LS רנו 14 גרסת TS, שנת 1979 - מבט לתא הנהג רנו 14 רנו 14 רנו דופין רנו R8 רנו קרוול רנו 6 רנו 7 רנו 9 רנו 12 רנו 16 רנו 17 רנו פואגו מדיה וקבצים בנושא רנו 14 בוויקישיתוף
עבדים היינו

"עבדים היינו" הוא שיר לכבוד חג הפסח. מילות השיר הן חמש בלבד, ומקורן בהגדה של פסח. את הלחן העממי הידוע למילים אלו הלחין שלום פוסטולסקי. מילות השיר הן חמש בלבד, והן חוזרות על עצמן בווריאציות שונות: "עֲבָדִים הָיִינוּ, הָיִינוּ, עַתָּה בְנֵי חֹורִין, בְנֵי חֹורִין. עֲבָדִים הָיִינוּ, עַתָּה, עַתָּה, בְנֵי חֹורִין, עֲבָדִים הָיִינוּ, עַתָּה, עַתָּה, בְנֵי חֹורִין, בְנֵי חֹורִין, עַתָּה, עַתָּה, בְנֵי חֹורִין, בְנֵי חֹורִין." מלחין השיר, שלום פוסטולסקי, היה מראשוני קיבוץ עין חרוד, והוא הלחין את השיר לכבוד סדר הפסח שנערך בקיבוץ. בזכרונות שלו, כתב פוסטולסקי ”לפי בקשת הגננות הייתי מחבר לפעמים מנגינות לשירים בשביל ילדי הגן...”. המנגינה שהלחין פוסטולסקי למילים אלו, הפכה לשיר עממי ידוע. ביצועו של יהורם גאון (בעיבוד אלכס וייס) נכלל באלבום האוסף "פסח" שיצא בשנת 1972. ביצעו אותו גם האחים והאחיות, אסנת פז (בעיבוד חנן וינטרניץ), עוזי מאירי ועוד. עבדים היינו באתר זמרשת על השיר, הלחן והכותב מידע על עבדים היינו בקטלוג הספרייה הלאומית "עבדים היינו" בביצועו של יהורם גאון, באתר YouTube
חיל האוויר ה-11 של ארצות הברית

חיל האוויר ה-11 של ארצות הברית (באנגלית: Eleventh Air Force) הוא כוח אווירי המשתייך לכוחות האוויר של ארצות הברית בגזרת האוקיינוס השקט. משימתו של חיל האוויר ה-11 היא להעמיד כוח אווירי זמין להגנת אלסקה, הוואי, גואם ואתרים אסטרטגיים נוספים מפני כל סוגי האיומים, לתמוך בפעילויות הפיקוד השונות, לספק תמיכה לרשויות הפדרליות ושל המדינות במצבי משבר אזרחיים, לבצע משימות חיפוש, הצלה ומלחמה בסמים. מפקדתו ממוקמת בבסיס המשותף אלמנדרוף-ריצ'רדסון שבאנקורג' באלסקה. החיל הוקם בשם "חיל האוויר של אלסקה" ב-15 בינואר 1942 במטרה לנהל את בניית כוחות חילות האוויר של צבא ארצות הברית באלסקה. ב-5 בפברואר 1942 שונה שמו ל"חיל האוויר ה-11". החיל השתתף בקרב על האיים האלאוטיים שנכבשו על ידי האימפריה היפנית. במהלך הקרב ביצעו מטוסי החיל 297 גיחות והטילו כ-3,662 טון פצצות. החיל השמיד 60 מטוסי אויב, משחתת אחת, צוללת אחת ושבע ספינות נושאות גייסות. בהמשך המלחמה הפציץ החיל את מתקני הצבא היפניים באיים הקוריליים הצפוניים. בתום המלחמה אורגן מחדש החיל כפיקוד האווירי של אלסקה ומפקדתו התמקמה בבסיס חיל האוויר אלמנדורף שבאנקורג'. בתחילת המלחמה הקרה התעצם החיל במטוסי סילון חדישים ובמתקני גילוי והתרעה. בסוף שנות החמישים ותחילת שנות השישים הופחתו מספר מטוסי הקרב המיירטים של החיל כתוצאה משינוי בדוקטרינת ההגנה האמריקאית, וכן פורקו תחנות הרדאר הרבות שהוצבו לאורך החוף הצפוני. ב-1990 הועבר החיל לאחריות פיקוד האוקיינוס השקט של ארצות הברית ושמו שונה שוב ל"חיל האוויר ה-11". לאחר נפילת ברית המועצות, עברה התמקדות החיל מהגנה והרתעה מפני התקפה סובייטית לאימון והכשרת כוחות אוויריים זמינים למשימות ברחבי העולם. יחידות עיקריות של חיל האוויר ה-11: כנף 3 - ממוקמת בבסיס המשותף אלמנדרוף-ריצ'רדסון שבאלסקה להק האחזקה 3 להק המבצעים 3 להק המשימה 3 טייסת הקרב 90 - מפעילה מטוסי F-22 ראפטור טייסת הקרב 525 - מפעילה מטוסי F-22 ראפטור טייסת התובלה 517 - מפעילה מטוסי בואינג C-17 גלובמאסטר III וביצ'קראפט C-12 הורון טייסת הבקרה האווירית 962 - מפעילה מטוסי בואינג E-3 סנטרי כנף 36 - ממוקמת בבסיס אנדרסן בגואם כנף הקרב 354 - ממוקמת בבסיס איליסטון שבאלסקה להק המבצעים 354 טייסת ביום אויב 18 - מפעילה מטוסי F-16 פייטינג פלקון מרכז המבצעים האוויריים והחלל 611 - ממוקם בבסיס המשותף אלמנדרוף-ריצ'רדסון שבאלסקה מרכז התמיכה האזורי בכוחות האוויר של פיקוד האוקיינוס השקט - ממוקם בבסיס המשותף אלמנדרוף-ריצ'רדסון שבאלסקה כנף בסיס האוויר 673 - ממוקמת בבסיס המשותף אלמנדרוף-ריצ'רדסון להק התמיכה במשימה 673 - כולל כוחות תומכי לחימה, שירותים ואבטחה להק הרפואה 673 להק ההנדסה האזרחית 673 להק המוכנות הלוגיסטית 673 חיל האוויר ה-11, באתר כוחות האוויר של פיקוד האוקיינוס השקט של ארצות הברית אתר הבסיס המשותף אלמנדרוף-ריצ'רדסון